b'\n_START_ARTICLE_\nAldehid\xc4\x83\n_START_PARAGRAPH_\nAldehidele sunt compu\xc8\x99i organici care con\xc8\x9bin \xc3\xaen molecula lor o grup\xc4\x83 carbonil, care se leag\xc4\x83 de un atom de hidrogen \xc8\x99i de un radical (dup\xc4\x83 cum se observ\xc4\x83 \xc8\x99i \xc3\xaen imagine). Cea mai simpl\xc4\x83 aldehid\xc4\x83 este formaldehida, format\xc4\x83 prin oxidarea metanului. Denumirea de aldehid\xc4\x83 provine de la cuvintele alcool dehidrogenat \xc8\x99i face referire la una dintre metodele de ob\xc8\x9binere, anume dehidrogenarea alcoolilor primari.\n_START_SECTION_\nAlte nomenclaturi\n_START_PARAGRAPH_\nMai des folosite sunt cele formate din denumirea acidului cu aceea\xc8\x99i structur\xc4\x83: H-CHO-formaldehid\xc4\x83, C\xe2\x82\x86H\xe2\x82\x85-CHO -benzaldehid\xc4\x83\n_START_SECTION_\nPropriet\xc4\x83\xc8\x9bi fizice\n_START_PARAGRAPH_\nCu excep\xc8\x9bia formaldehidei, care este un gaz, celelalte aldehide sunt lichide, av\xc3\xa2nd un miros caracteristic.Ei pot fi solubili \xc3\xaen ap\xc4\x83 dar numai aldehidele cu 5 atomi de carbon, restul neput\xc3\xa2nd forma leg\xc4\x83turi de hidrogen cu apa.Tot din aceast\xc4\x83 cauz\xc4\x83 ei au puncte de fierbere mai sc\xc4\x83zute comparativ cu alcoolii corespunz\xc4\x83tori.\n_START_SECTION_\nSpectre UV\n_START_PARAGRAPH_\nGrupa carbonil este un cromofor, datorit\xc4\x83 celor 2 electroni nepatricipan\xc8\x9bi afla\xc8\x9bi \xc3\xaen orbitalii p\xe2\x82\x9b, mai precis 2p\xe2\x82\x9b.Av\xc3\xa2nd loc tranzi\xc8\x9bii de tip n\xe2\x86\x92\xcf\x80*(tranzi\xc8\x9bii cu energie mic\xc4\x83) maximele de absorb\xc8\x9bie la nivelul spectrelor UV apar la lungimi de und\xc4\x83 \xce\xbb=270-290nm.Atunci c\xc3\xa2nd tranzi\xc8\x9bia electronilor are loc din orbitalii \xcf\x80\xe2\x86\x92\xcf\x80 * energiile de absorb\xc8\x9bie sunt mai mari , la lungimi de und\xc4\x83 \xce\xbb=190-200nm.\n_START_SECTION_\nSpectre IR\n_START_PARAGRAPH_\nAldehidele(\xc3\xaen general compu\xc8\x99ii carbonilici) manifest\xc4\x83 o band\xc4\x83 de absorb\xc8\x9bie 1700\xc2\xb140cm , band\xc4\x83 care este foarte mult influen\xc8\x9bat\xc4\x83 de starea fizic\xc4\x83, de (ne)formarea leg\xc4\x83turilor de hidrogen.\n_START_SECTION_\nPropriet\xc4\x83\xc8\x9bi chimice\n_START_PARAGRAPH_\nDepind \xc3\xaen mare m\xc4\x83sur\xc4\x83 de hibridizarea atomilor din grupa carbonilic\xc4\x83.At\xc3\xa2t atomul de carbon c\xc3\xa2t \xc8\x99i cel de oxigen au aceea\xc8\x99i stare de hibridizare sp\xc2\xb2, unghiul dintre cei 2 substituen\xc8\x9bi ai carbonului fiind de 120\xe2\x81\xb0_NEWLINE_Hibridizarea sp2 mai este \xc3\xaen\xc3\xa2lnit\xc4\x83 \xc8\x99i la alchene dar spre deosebire de acestea, atomul de O al grup\xc4\x83rii carbonil are electroni neparticipan\xc8\x9bi, \xc3\xaen orbitali sp2.Dtaorit\xc4\x83 acestui fapt, precum \xc8\x99i a diferen\xc8\x9bei mari de electronegativitate dintre carbon \xc8\x99i oxigen. gruparea C=O are un caracter polar foarte puternic ceea ce \xc3\xaei permite participarea la reac\xc8\x9bii de adi\xc8\x9bie a unor compu\xc8\x99i polari (apa, compu\xc8\x99i organomagnezieni).'